CELEX: 62021TN0517
Language: fi
Date: 2021-08-20 00:00:00
Title: Asia T-517/21: Kanne 20.8.2021 – Grieger v. komissio

18.10.2021   
            
            
               FI
            
            
               Euroopan unionin virallinen lehti
            
            
               C 422/25
            
         
      Kanne 20.8.2021 – Grieger v. komissio
      (Asia T-517/21)
      (2021/C 422/33)
      Oikeudenkäyntikieli: ranska
      
         Asianosaiset
      
      
         Kantaja: Vladimir Grieger (Bryssel, Belgia) (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 29.10.2020 tehdyn päätöksen
               
            
                  —
               
               
                  kumoamaan tarvittavilta osin 11.5.2021 tehdyn päätöksen hylätä oikaisuvaatimus
               
            
                  —
               
               
                  velvoittamaan hallinnon maksamaan kantajalle rahallista korvausta, joka vastaa johtotehtävien perusteella maksettavaa korvausta, jota hänelle olisi maksettu hänen asemapaikan siirtoa koskevan pyyntönsä jättämistä seuraavasta kuukaudesta lukien (eli 1.8.2020 lukien)
               
            
                  —
               
               
                  velvoittamaan hallinnon maksamaan korvausta tästä lainvastaisuudesta kantajan eläkeoikeuksiin kohdistuneiden vaikutusten perusteella eli kantajan tosiasiallisen eläkkeen ja sen eläkkeen, jota hän olisi voinut saada viimeisen peruspalkkansa perusteella, mukaan lukien johtotehtävien perusteella maksettava korvaus, välisen erotuksen perusteella
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa, joka on nostettu 29.10.2020 tehdystä päätöksestä hylätä kantajan pyyntö asemapaikan siirtämiseksi ylemmän johdon tehtäviin, tueksi kahteen kanneperusteeseen.
      
                  1.
               
               
                  Ensimmäinen kanneperuste, joka perustuu ensisijaisuusperiaatteen ilmeiseen loukkaamiseen ja niiden sitoumusten ilmeiseen rikkomiseen, jotka nimittävä viranomainen oli muotoillut 30.3.2015 tehdyssä päätöksessä, jolla kantaja asetettiin Ukrainan tukiryhmän käytettäväksi.
               
            
                  2.
               
               
                  Toinen kanneperuste, joka perustuu hyvän hallinnon velvoitteen, kantajan oikeutettujen odotusten ja saavutettujen oikeuksien sekä hallinnon huolenpitovelvollisuuden laiminlyöntiin.